รายชื่อตอนในระเบิดเถิดเทิง
เกมโชว์ > ถอดสลักระเบิด (7 เมษายน 2539 - 26 มกราคม 2546 และ 9 มกราคม 2548 - 20 กันยายน 2552)

เกมถอดสลักระเบิดนี้จะมีแผ่นป้ายทั้งหมด 18 แผ่นป้าย (ปี 2541-2542 มีเพียง 15 แผ่นป้าย) โดยในยุคแรกจะแบ่งแผ่นป้ายให้ดารารับเชิญ  9 แผ่นป้าย  และพิธีกรร่วม (หม่ำ หนู กิ๊ก) คนละ 3 แผ่นป้าย โดยที่พิธีกรหลัก (มยุรา) ไม่มีแผ่นป้าย
ตั้งแต่วันที่ 6 ตุลาคม 2539 เป็นต้นมา เริ่มมีเกมวางระเบิดก่อนช่วงเกมถอดสลัก ซึ่งจะแบ่งลูกระเบิดแตกต่างกันไปก่อนแล้ว จึงเปลี่ยนการแบ่งแผ่นป้ายใหม่ คือมีแผ่นป้ายทั้งหมด 18 แผ่นป้าย ซึ่งในแต่ละแผ่นป้ายจะเป็น รูปภาพของผู้เล่นเกมคนนั้น ๆตามจำนวนลูกระเบิดที่แต่ละคนสะสมไว้ในเกมวางระเบิดเช่น พิธีกร มีระเบิด 1 ลูก จะมี 1 แผ่นป้าย, ดารารับเชิญมีระเบิด 2 ลูก จะมี 2 แผ่นป้าย เป็นต้น  กติกาในรอบถอดสลักระเบิดคือ จะให้ดารารับเชิญเลือก 1 แผ่นป้าย แล้วเมื่อเปิดป้ายแล้วเป็นรูปหน้าของใคร คนนั้นจะต้องเข้าไปภายในตู้หรือโดมระเบิด และภายในตู้จะมีสลักระเบิดทั้งหมด 5 สลัก (ปี 2552 ลดสลักระเบิดเหลือเพียง 3 สลัก) ให้ดารารับเชิญเลือกมา 1 สลักระเบิด เพื่อทำการถอดหรือดึงสลักออกมา หากไม่ระเบิด (คือไม่มีอะไรเกิดขึ้น หรือมีดอกไม้ กระดาษร่วงลงมา) เกมก็จะดำเนินในลักษณะเดียวกันต่อไป จนกว่าผู้เล่นคนสุดท้ายในตู้จะโดนระเบิด (ผู้เล่นภายในตู้จะถูกควันขาวพ่นใส่พร้อมกับแป้งที่ร่วงลงมาโดนตัวผู้เล่นคนนั้น) เป็นอันจบเกม ซึ่งการเปิดแผ่นป้ายนั้นจะมีสัญลักษณ์และเคริ่องหมายดังนี้
หากดารารับเชิญเลือกแผ่นป้ายแล้วเปิดออกมาเป็นรูปหน้าผู้เล่นพร้อมกับเครื่องหมายบวก “+” (ในปี 2539-2541 จะมีโลโก้ทเวลพลัสมาด้วย) ดารารับเชิญก็จะต้องเลือกอีก 1 แผ่นป้าย เมื่อเปิดมาเจอรูปหน้าของใคร คนนั้นจะต้องเข้าในตู้ระเบิดอีกคน เมื่อเปิดมาเจอบวกอีกดารารับเชิญก็จะเลือกแผ่นป้ายไปอีก จนกว่าจะเจอรูปผู้เล่นที่ไม่มีเครื่องหมายบวก หลังจากนั้น ก็จะเข้าไปในตู้ตามจำนวนคนที่ถูกเปิดแผ่นป้ายที่มีเครื่องหมายบวกติดต่อกัน ทั้งนี้ หากเปิดได้แผ่นป้ายผู้เล่นที่มีเครื่องหมายบวก แล้วแผ่นป้ายต่อมายังเป็นผู้เล่นเกมคนเดิม ผู้เล่นเกมคนนั้นจะเข้าตู้ระเบิดคนเดียว ไม่ว่าจะเปิดได้บวกรูปตัวเองกี่ครั้งก็ตาม ซึ่งแผ่นป้ายเครื่องหมายบวกจะมีอยู่ในแผ่นป้ายของผู้เล่นเกมทุกคน คนละ 1 แผ่นป้ายแน่นอน ต่อมา (2542) ได้เปลี่ยนให้มีแผ่นป้ายเครื่องหมายบวกให้ผู้เล่นที่มีลูกระเบิด 2 ลูกขึ้นไป กติกานี้ใช้ในช่วงวันที่ 1 กันยายน 2539 - 26 มกราคม 2546
เมื่อมีการนำเกมถอดสลักระเบิดกลับมาใช้อีกครั้งในปี 2548 เมื่อเปิดป้ายเจอผู้เล่นที่มีเครื่องหมายบวก แขกรับเชิญจะต้องเลือก 1 ใน 6 แผ่นป้ายรูปโลโก้ระเบิดเถิดเทิงอีกฝั่งหนึ่ง ซึ่งแผ่นป้ายนั้นจะมีรูปใบหน้าของนักแสดงชาวซอยเถิดเทิง (ทอมมี่, เฉื่อย, ถนอม, ทีน (ต่อมาได้ไปเป็นพิธีกรร่วม), เก่ง) เพื่อให้เข้าไปในโดมระเบิดพร้อมกับผู้เล่นที่ถูกเปิดป้ายเจอก่อนหน้า กติกานี้ใช้ในวันที่ 9 มกราคม 2548 - 29 ตุลาคม 2549
หากดารารับเชิญเลือกแผ่นป้ายแล้วเปิดออกมาเป็นป้ายบอมบ์หมู่ คือในป้ายจะมีรูปของผู้เล่นทั้งหมดยกเว้นพิธีกรหลักดารารับเชิญและพิธีกรร่วมทุกคน (ยกเว้นพิธีกรหลัก) จะต้องเข้าไปในตู้ระเบิด ซึ่งป้ายบอมบ์หมู่นั้นเป็น 1 ในลูกระเบิดของดารารับเชิญเพียงเท่านั้น กติกานี้ใช้ในวันที่ 3 ตุลาคม 2542 - 8 เมษายน 2544
ต่อมาเมื่อมีการนำป้ายบอมบ์หมู่กลับมาใช้อีกครั้งในปี 2549 จำนวนของป้ายบอมบ์หมู่จะขึ้นนั้นอยู่กับ ลูกระเบิดที่สะสมไว้ในช่วงวางระเบิด (หากสะสมได้ 2 ลูก ก็จะมีป้ายบอมบ์หมู่ 2 ป้าย) กติกานี้ใช้ในวันที่ 19 พฤศจิกายน 2549 - 20 กันยายน 2552
หากดารารับเชิญเลือกแผ่นป้ายแล้วเปิดออกมาเป็นรูปดารารับเชิญพร้อมกับรูปเงาสีดำและมีเครื่องหมายคำถาม ดารารับเชิญจะสามารถเลือกพิธีกรเพื่อเข้าไปในตู้ระเบิดด้วยได้อีก 1 คนตามใจชอบไม่เว้นแม้แต่พิธีกรหลัก โดยไม่ต้องเลือกแผ่นป้ายเหมือนเครื่องหมายบวก กติกานี้ใช้ใน 3 ตุลาคม 2542 - 26 มกราคม 2546
หากดารารับเชิญหากดารารับเชิญเลือกแผ่นป้ายแล้วเปิดออกมาเป็นรูปหน้าของตัวเองก็จะต้องเข้าไปในตู้ระเบิดเช่นกัน หากเข้าไปแล้วไม่ระเบิด จะได้รับทองคำ 1 บาท (ต่อมาเปลี่ยนเป็นทองคำมูลค่า 10,000 บาทแทน) ทุกครั้งที่ดารารับเชิญเข้าไปในตู้ระเบิด ยกเว้นในช่วงแรกเริ่ม (7 เมษายน - 29 กันยายน 2539) ที่ไม่มีการมอบทองคำ หรือถ้าดารารับเชิญไม่โดนระเบิด ไม่ว่าจะเข้าไปแล้วหรือไม่ก็ตาม ก็จะได้รับรางวัลพิเศษ เช่น บัตรที่พักรีสอร์ท หรือไม่ก็เป็นเครื่องใช้ไฟฟ้าไป แต่ถ้าดารารับเชิญโดนระเบิด ก็จะไม่ได้รางวัลพิเศษอะไรไป นอกจากนี้ทางรายการได้เปิดให้ผู้ชมทางบ้านส่งไปรษณียบัตรทายผลว่าดารารับเชิญหรือพิธีกรคนใดจะโดนระเบิดเช่นกัน โดยมีเงื่อนไขว่าคนที่ทายนั้น"จะต้องโดนระเบิดคนเดียว" (หากเข้าไปหลายคนเพราะป้ายบวกหรือบอมหมู่ แล้วโดนระเบิดจะถือว่าไม่ได้รางวัลแจ็กพอต) หากทายถูกจะได้รับเงินรางวัล 500,000 บาท หากทายไม่ถูกจะได้รับเงินรางวัล 10,000 บาทแทน (ในช่วงแรกจะมอบทองคำหนัก 1 บาท และถ้าทายผลถูกต้อง จะได้รับทองคำหนัก 12 บาท) (กติกานี้ใช้ในปี 2539 - 2544) แต่ในช่วง 12 ปีระเบิดเถิดเทิงนั้น ทางรายการอนุโลมให้การที่บอมหมู่โดนระเบิดนั้นถือว่าทายถูกด้วย (ซึ่งก็มีเพียงครั้งเดียวเท่านั้นในช่วง 12 ปี ระเบิดเถิดเทิง ที่ทางบ้านทายผลได้ถูกต้อง ซึ่งครั้งนั้นบอมบ์หมู่ก็โดนระเบิดด้วย) (กติกานี้ใช้ในปี 2552)
สำหรับในช่วง 12 ปีระเบิดเถิดเทิง (1 กุมภาพันธ์ 2552 - 12 กรกฎาคม 2552) จะให้พิธีกรเลือกแผ่นป้ายกันเองในลักษณะเปิดต่อกัน คนที่มีลูกระเบิดสะสมมากที่สุดจะได้เลือกก่อน จากนั้นคนที่ออกมาจากตู้จะเป็นคนเลือกคนถัดไป